

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.362

(protokols Nr.10, 2.p)

**Par iecelšanu Priekuļu novada Sociālā dienesta vadītāja amatā.**

Priekuļu novada dome iepazīstas ar izpilddirektora F. Puņeiko informāciju par Sociālā dienesta vadītāja amata pretendentu konkursu.

Izvērtējot domes rīcībā esošo informāciju, konstatēts, ka saskaņā ar likuma “Par pašvaldībām” 21.panta pirmās daļas 9.punktu, dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas likumā un pašvaldības nolikumā paredzētajos gadījumos.

Pamatojoties uz 2019.gada 29.jūlijā domes priekšsēdētājas 2019.gada 29.jūlija rīkojumu Nr. 3-5/2019-57 “Par komisiju Sociālā dienesta vadītāja amata konkursa organizēšanai” izveidota komisija, izstrādāts nolikums un izsludināts atklāts konkursu uz Priekuļu novada Sociālā dienesta vadītāja amatu.

Konkursa komisija saņēma astoņu Sociālā dienesta vadītāja amata pretendentu pieteikumus, konkursa otrajai kārtai tika virzīti četri pretendenti, viens pretendents dalību konkursam pirms otrās kārtas pretendentu vērtēšanas, savu kandidatūru atsauca.

Izvērtējot Priekuļu novada Sociālā dienesta vadītāja amata pretendentus, komisija rekomendēja virzīt izskatīšanai Priekuļu novada domes Sociālo lietu jautājumu komitejā Skaidrītes Astahovskas- Eglītes kandidatūru Priekuļu novada Sociālā dienesta vadītājas amatam.

2019.gada 19.septembrī Sociālo lietu jautājumu komiteja izskatījusi Sociālā dienesta vadītāja amata konkursa organizēšanas komisijas priekšlikumu un sniegusi atzinumu par S.Astahovskas-Eglītes iecelšanu par Priekuļu novada Sociālā dienesta vadītāju.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 9.punktu, Sociālo lietu jautājumu komitejas atzinumu 2019.gada 19.septembra (protokols Nr.9) atklāti balsojot, ar balsīm PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Ar 2019.gada 3.oktobri iecelt Skaidrīti Astahovsku Eglīti par Priekuļu novada Sociālā dienesta vadītāju.
2. Atbildīgais par lēmuma izpildi – izpilddirektors F. Puņeiko.

Domes priekšsēdētāja (paraksts) Elīna Stapulone